Еліміздің колледждері педагог-ассистент дайындайды
DATE: 11:59, 27 Қараша 2024 | GMT +5
TITLE: Еліміздің колледждері педагог-ассистент дайындайды
URL: https://kaz.inform.kz/news/elmzdn-kolledzhder-pedagog-assistent-dayindaydi-c02f8c/
META: DATE: 11:59, 27 Қараша 2024 | GMT +5
TOTAL WORDS: 189
AUTHOR(S):
TEXT: Оқу-ағарту министрлігі ерекше білім беру қажеттіліктері бар балалар үшін тең мүмкіндіктерді қамтамасыз ету және мектептерде инклюзивті білім беру ортасын құру бағытында жұмыстар жүргізуде. Мұндағы маңызды қадамның бірі - педагогассистент мамандарын даярлау болып табылады. Қазіргі уақытта психологиялық-медициналық-педагогикалық кеңес беру есебінде ерекше білім беруді қажет ететін 203 мың бала бар. Олар 496 арнайы білім беру ұйымдарында оқиды. Білім беру ұйымдарында инклюзивті орта қалыптастыру үшін айтарлықтай жұмыстар жүргізілді: ерекше білім беру қажеттіліктері бар балалар үшін балабақшалардың 69%-да, мектептердің 88%-да және колледждердің 80%-да жағдай жасалған. Мектептерде 1071 арнайы жасақталған кабинет жұмыс істейді. «Еліміздің мектептерінде «педагогассистент» лауазымы енгізіліп, мамандар саны бір жылда 1000-нан 2, 5 мыңға дейін артты. педагогассистент лауазымын мектепке дейінгі ұйымдарда енгізу мүмкіндігі қарастырылуда. Ерекше білім беру қажеттіліктері бар балалармен 9 мыңнан астам арнайы педагог жұмыс істейді. Мамандарға деген қажеттілікті ескере отырып, келесі оқу жылынан бастап еліміздің колледждерінде «педагогассистенттер» дайындау қолға алынуда», - дейді Инклюзивті және арнайы білім беру департаментінің директоры Лаура Бұтабаева. «Оқу-ағарту министрлігі ерекше білім беру қажеттіліктері бар балалар үшін білім алу жағдайын жақсарту және білікті кадрлармен қамтамасыз ету бағытындағы жұмыстарды жалғастырады», -делінген хабарламада. Осыған дейін Оқу-ағарту министрлігіне атааналардан «Күнделік» электрондық журналында жарнамалық контентке қатысты көптеген шағым түскені туралы жаздық
